title: 2008/797/ES: Sklep Sveta z dne 25. septembra 2008 o podpisu in začasni uporabi Sporazuma med Evropsko skupnostjo in Vlado Republike Indije o nekaterih vidikih zračnih prevozov

text:
               15.10.2008

               SL

               Uradni list Evropske unije

               L 273/7

         SKLEP SVETA
   z dne 25. septembra 2008
   o podpisu in začasni uporabi Sporazuma med Evropsko skupnostjo in Vlado Republike Indije o nekaterih vidikih zračnih prevozov
   (2008/797/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 80(2) v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Svet je 5. junija 2003 pooblastil Komisijo, da začne pogajanja s tretjimi državami o nadomestitvi nekaterih določb v obstoječih dvostranskih sporazumih s sporazumom Skupnosti.

               (2)

               Komisija je v imenu Skupnosti v skladu z mehanizmi in direktivami v Prilogi k Sklepu Sveta z dne 5. junija 2003, ki pooblašča Komisijo, da začne pogajanja s tretjimi državami o nadomestitvi nekaterih določb v obstoječih dvostranskih sporazumih s sporazumom Skupnosti, s pogajanji dosegla Sporazum med Evropsko skupnostjo in Vlado Republike Indije o nekaterih vidikih zračnih prevozov.

               (3)

               Sporazum, ki ga je Komisija dosegla s pogajanji, bi bilo treba s pridržkom njegove morebitne naknadne sklenitve podpisati in začasno uporabljati –

         SKLENIL:
   Člen 1
   Podpis Sporazuma med Evropsko skupnostjo in Vlado Republike Indije o nekaterih vidikih zračnih prevozov se odobri v imenu Skupnosti, s pridržkom sklepa Sveta o njegovi sklenitvi.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e), da v imenu Skupnosti podpiše(-jo) Sporazum s pridržkom njegove sklenitve.
   Člen 3
   Do začetka veljavnosti Sporazuma se le-ta začasno uporablja od prvega dne prvega meseca po dnevu, ko se pogodbenici medsebojno uradno obvestita o zaključku za ta namen potrebnih postopkov (1).
   Člen 4
   Predsednik Sveta je pooblaščen, da pošlje uradno obvestilo iz člena 7(2) Sporazuma.

      V Bruslju, 25. septembra 2008

            Za Svet

            Predsednik

         L. CHATEL

      (1)  Generalni sekretariat Sveta bo v Uradnem listu Evropske unije objavil datum, od katerega se bo Sporazum začasno uporabljal.
    ---documentbreak---

               15.10.2008

               SL

               Uradni list Evropske unije

               L 273/9

         SPORAZUM
   med Evropsko skupnostjo in Vlado Republike Indije o nekaterih vidikih zračnih prevozov
   EVROPSKA SKUPNOST
   na eni strani in
   REPUBLIKA INDIJA
   na drugi strani
   (v nadaljnjem besedilu „pogodbenici“) STA SE –
   OB UGOTOVITVI, da dvostranski sporazumi o zračnem prevozu, sklenjeni med več državami članicami Evropske skupnosti in Republiko Indijo, vsebujejo določbe, ki so v nasprotju z zakonodajo Skupnosti,
   OB UGOTOVITVI, da ima Evropska skupnost izključno pristojnost v zvezi z več vidiki, ki so lahko vključeni v dvostranske sporazume o zračnih prevozih med državami članicami Evropske skupnosti in tretjimi državami,
   OB UGOTOVITVI, da imajo po zakonodaji Evropske skupnosti letalski prevozniki Skupnosti s sedežem v državi članici pravico do nediskriminacijskega dostopa do zračnih poti med državami članicami Evropske skupnosti in tretjimi državami,
   OB UPOŠTEVANJU sporazumov med Evropsko skupnostjo in nekaterimi tretjimi državami, ki državljanom teh tretjih držav omogočajo, da pridobijo lastništvo v letalskih prevoznikih, ki so licencirani v skladu z zakonodajo Evropske skupnosti,
   OB PRIZNAVANJU, da je treba nekatere določbe dvostranskih sporazumov o zračnih prevozih med državami članicami Evropske skupnosti in Republiko Indijo uskladiti z zakonodajo Evropske skupnosti zaradi vzpostavitve trdne pravne podlage za zračne prevoze med Evropsko skupnostjo in Republiko Indijo ter ohranitve stalnosti teh zračnih prevozov,
   OB UGOTOVITVI, da letalski prevozniki po zakonodaji Evropske skupnosti načeloma ne smejo skleniti sporazumov, ki bi lahko vplivali na trgovino med državami članicami Evropske skupnosti in katerih cilj ali posledica bi bilo preprečevanje, omejevanje ali izkrivljanje konkurence,
   OB PRIZNAVANJU, da določbe v dvostranskih sporazumih o zračnih prevozih, sklenjenih med državami članicami Evropske skupnosti in Republiko Indijo, ki (i) zahtevajo ali spodbujajo sklepanje sporazumov med podjetji, sklepe podjetniških združenj ali usklajena ravnanja, ki preprečujejo, izkrivljajo ali omejujejo konkurenco med letalskimi prevozniki na ustreznih zračnih poteh; ali (ii) krepijo učinke takih sporazumov, sklepov ali usklajenih ravnanj; ali (iii) prenašajo na letalske prevoznike ali druge zasebne gospodarske operaterje odgovornost za sprejemanje ukrepov, ki preprečujejo, izkrivljajo ali omejujejo konkurenco med letalskimi prevozniki na ustreznih zračnih poteh, lahko onemogočijo učinkovito izvajanje pravil o konkurenci, ki se uporabljajo za podjetja,
   OB PRIZNAVANJU, da se pravice Republike Indije, če je država članica določila letalskega prevoznika, nad katerim predpisani nadzor glede varnosti izvaja in vzdržuje druga država članica, na podlagi varnostnih določb iz sporazuma med državo članico, ki je določila letalskega prevoznika, in Republiko Indijo uporabljajo enako za to drugo državo članico,
   OB UGOTOVITVI, da dvostranski sporazumi o zračnih prevozih, navedeni v Prilogi I, temeljijo na splošnem načelu, da imajo določene letalske družbe pogodbenic pravične in enake možnosti pri opravljanju dogovorjenih storitev na navedenih zračnih poteh,
   OB UGOTOVITVI, da namen tega sporazuma ni povečati skupnega obsega zračnega prometa med Evropsko skupnostjo in Republiko Indijo, vplivati na ravnovesje med letalskimi prevozniki Skupnosti in letalskimi prevozniki Republike Indije ali na podlagi pogajanj spremeniti določbe iz obstoječih dvostranskih sporazumov o zračnem prevozu v zvezi s prometnimi pravicami –
   DOGOVORILI O NASLEDNJEM:
   Člen 1
   Splošne določbe
   1.   V tem sporazumu „države članice“ pomenijo države članice Evropske skupnosti.
   2.   Sklicevanja v posameznem sporazumu, navedenem v Prilogi I, na državljane države članice, ki je pogodbenica slednjega sporazuma, se razumejo kot sklicevanja na državljane držav članic Evropske skupnosti.
   3.   Sklicevanja v posameznem sporazumu, navedenem v Prilogi I, na letalske prevoznike ali letalske družbe države članice, ki je pogodbenica slednjega sporazuma, se razumejo kot sklicevanja na letalske prevoznike ali letalske družbe, ki jih določi navedena država članica.
   4.   Dodeljevanje prometnih pravic se bo še naprej izvajalo na podlagi dvostranskih sporazumov.
   Člen 2
   Določitev s strani države članice
   1.   Določbe iz odstavkov 2 in 3 tega člena nadomestijo ustrezne določbe v členih, ki so navedeni v Prilogi II(a) in (b), o določitvi letalskega prevoznika s strani zadevne države članice, njegovih pooblastilih in dovoljenjih, ki jih izda Republika Indija, in o zavrnitvi, preklicu, začasnem odvzemu ali omejitvi pooblastil ali dovoljenj letalskega prevoznika.
   2.   Republika Indija ob prejemu določitve s strani države članice izda ustrezna pooblastila in dovoljenja z najmanjšo postopkovno zamudo, če:

               (i)

               ima letalski prevoznik v skladu s Pogodbo o ustanovitvi Evropske skupnosti sedež na ozemlju države članice, ki ga je določila, in ima veljavno operativno licenco v skladu z zakonodajo Evropske skupnosti;

               (ii)

               država članica, ki je pristojna za izdajo spričevala letalskega prevoznika, izvaja in vzdržuje učinkovit predpisani nadzor letalskega prevoznika, ustrezni letalski organ pa je v določitvi jasno opredeljen, in

               (iii)

               je letalski prevoznik v lasti in bo še nadalje v neposredni ali večinski lasti držav članic in/ali državljanov držav članic in/ali drugih držav iz Priloge III in/ali državljanov teh drugih držav in bo neprekinjeno pod učinkovitim nadzorom teh držav in/ali teh državljanov.

         3.   Republika Indija lahko zavrne, prekliče, začasno odvzame ali omeji pooblastila ali dovoljenja letalskega prevoznika, ki ga določi država članica, kadar:

               (i)

               letalski prevoznik v skladu s Pogodbo o ustanovitvi Evropske skupnosti nima sedeža na ozemlju države članice, ki ga je določila, ali nima veljavne operativne licence v skladu z zakonodajo Evropske skupnosti;

               (ii)

               država članica, ki je pristojna za izdajo spričevala letalskega prevoznika, ne izvaja ali ne vzdržuje učinkovitega predpisanega nadzora letalskega prevoznika, ali ustrezni letalski organ v določitvi ni jasno opredeljen;

               (iii)

               letalski prevoznik ni v neposredni ali večinski lasti ali ni pod učinkovitim nadzorom držav članic in/ali državljanov držav članic in/ali drugih držav iz Priloge III in/ali državljanov teh drugih držav;

               (iv)

               letalski prevoznik že ima dovoljenje za opravljanje prometa na podlagi dvostranskega sporazuma med Republiko Indijo in drugo državo članico ter bi se z izvajanjem prometnih pravic iz tega sporazuma na poti, ki vključuje kraj v tej drugi državi članici, izognil omejitvam v zvezi s prometnimi pravicami, ki jih uvaja navedeni drugi sporazum, ali

               (v)

               ima določeni letalski prevoznik spričevalo letalskega prevoznika, ki ga je izdala država članica, s katero Republika Indija nima sklenjenega dvostranskega sporazuma o zračnih prevozih in ki Republiki Indiji ni priznala prometnih pravic.

         Republika Indija pri izvajanju svoje pravice iz tega odstavka ne diskriminira letalskih prevoznikov Evropske skupnosti na podlagi državne pripadnosti.
   Člen 3
   Varnost
   1.   Določbe iz odstavka 2 tega člena dopolnjujejo ustrezne člene, ki so navedeni v Prilogi II(c).
   2.   Kadar država članica določi letalskega prevoznika, nad katerim izvaja in vzdržuje predpisani nadzor druga država članica, pravice Republike Indije v okviru varnostnih predpisov iz sporazuma med državo članico, ki je določila letalskega prevoznika, in Republiko Indijo veljajo enako za navedeno drugo državo članico pri njenem sprejemanju, izvajanju ali vzdrževanju varnostnih standardov in v zvezi z operativno licenco navedenega letalskega prevoznika.
   Člen 4
   Skladnost s pravili o konkurenci
   1.   Ne glede na kakršne koli druge nasprotne določbe, nobena določba iz sporazumov iz Priloge I (i) ne spodbuja sklepanja sporazumov med podjetji, sklepov podjetniških združenj ali usklajenih ravnanj, ki preprečujejo, izkrivljajo ali omejujejo konkurenco; (ii) ne krepi učinkov takih sporazumov, sklepov ali usklajenih ravnanj; ali (iii) na zasebne gospodarske subjekte ne prenaša odgovornosti za sprejemanje ukrepov, ki preprečujejo, izkrivljajo ali omejujejo konkurenco.
   2.   Določbe iz sporazumov iz Priloge I, ki niso skladne z odstavkom 1 tega člena, se ne uporabljajo.
   Člen 5
   Priloge k Sporazumu
   Priloge k temu sporazumu so njegov sestavni del.
   Člen 6
   Pregled, revizija ali sprememba
   Pogodbenici lahko ta sporazum kadar koli sporazumno pregledata, revidirata ali spremenita.
   Člen 7
   Začetek veljavnosti in začasna uporaba
   1.   Ta sporazum začne veljati, ko se pogodbenici pisno uradno obvestita, da so bili zaključeni notranji postopki, potrebni za začetek veljavnosti Sporazuma.
   2.   Ne glede na odstavek 1 se pogodbenici strinjata, da se ta sporazum začasno uporablja od prvega dne meseca, ki sledi dnevu, ko se pogodbenici medsebojno uradno obvestita o zaključku za ta namen potrebnih postopkov.
   3.   Sporazumi in drugi dogovori med državami članicami in Republiko Indijo, ki na dan podpisa tega sporazuma še ne veljajo in se ne uporabljajo začasno, so navedeni v Prilogi I(b). Ta sporazum se uporablja za vse takšne sporazume in dogovore od začetka njihove veljavnosti ali začasne uporabe.
   Člen 8
   Prenehanje veljavnosti
   1.   V primeru prenehanja veljavnosti sporazuma iz Priloge I istočasno prenehajo veljati tudi vse določbe tega sporazuma, ki so povezane z zadevnim sporazumom iz Priloge I.
   2.   V primeru prenehanja veljavnosti vseh sporazumov iz Priloge I istočasno preneha veljati tudi ta sporazum.

      V POTRDITEV TEGA so spodaj podpisani pooblaščenci, ki so bili v ta namen ustrezno pooblaščeni, podpisali ta sporazum.
      V Marseillu, dne osemindvajsetega septembra dva tisoč osem, sestavljeno v dveh izvodih v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in hindujskem jeziku.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За правителството на Република Индия
         Por el Gobierno de la República de la India
         Za vládu Indické republiky
         For regeringen for Republikken Indien
         Für die Regierung der Republik Indien
         India Vabariigi valitsuse nimel
         Για την κυβέρνηση της Δημοκρατίας της Ινδίας
         For the Government of the Republic of India
         Pour le gouvernement de la République de l'Inde
         Per il governo della Repubblica dell'India
         Indijas Republikas valdības vārdā
         Indijos Respublikos Vyriausybės vardu
         Az Indiai Köztársaság kormánya részéről
         Għall-Gvern tar-Repubblika ta' l-Indja
         Voor de Regering van de Republiek India
         W imieniu Rządu Republiki Indii
         Pelo Governo da Repúblika da Índia
         Pentru Guvernul Republicii India
         Za vládu Indickej republiky
         Za Vlado Republike Indije
         Intian tasavallan hallituksen puolesta
         För Republiken Indiens regering

   PRILOGA I
   Seznam sporazumov iz člena 1 tega sporazuma

               (a)

               Sporazumi o zračnem prevozu med Vlado Republike Indije in državami članicami Evropske skupnosti, kakor so bili lahko spremenjeni ali dopolnjeni in ki so bili na dan podpisa tega sporazuma sklenjeni, podpisani in/ali so se začasno uporabljali

                           —

                           Sporazum med Zvezno vlado Avstrije in Vlado Indije o zračnem prevozu, podpisan v New Delhiju 26. oktobra 1989,

                           —

                           Sporazum med Vlado Kraljevine Belgije in Vlado Indije o zračnem prevozu, podpisan v New Delhiju 6. aprila 1967,

                           —

                           Sporazum med Vlado Republike Bolgarije in Vlado Republike Indije o zračnem prevozu, podpisan v New Delhiju 16. junija 1992,

                           —

                           Sporazum med Vlado Republike Ciper in Vlado Indije o zračnem prevozu, podpisan v Nikoziji 18. decembra 2000,

                           —

                           Sporazum o zračnem prometu med Vlado Češke republike in Vlado Republike Indije, podpisan v Delhiju 16. oktobra 1997,

                           —

                           Sporazum med Vlado Kraljevine Danske in Vlado Indije o zračnem prevozu, podpisan v New Delhiju 19. decembra 1995,

                           —

                           Sporazum o zračnem prevozu med Vlado Republike Finske in Vlado Indije, podpisan v New Delhiju 18. julija 1995,

                           —

                           Sporazum med Vlado Francoske republike in Vlado Indije o zračnem prevozu, podpisan v New Delhiju 16. julija 1947,

                           —

                           Sporazum med Zvezno republiko Nemčijo in Vlado Indije o zračnem prevozu, podpisan v New Delhiju 31. maja 1963,

                           —

                           Sporazum med Vlado Ljudske republike Madžarske in Vlado Indije o zračnem prevozu, podpisan v New Delhiju 23. februarja 1966,

                           —

                           Sporazum o zračnem prometu med Vlado Irske in Vlado Indije, podpisan v New Delhiju 20. februarja 1991,

                           —

                           Sporazum med Vlado Italije in Vlado Indije o zračnem prevozu, podpisan v Rimu 16. julija 1959,

                           —

                           Sporazum med Vlado Republike Latvije in Vlado Republike Indije o zračnem prevozu, podpisan v New Delhiju 20. oktobra 1997,

                           —

                           Sporazum med Vlado Republike Litve in Vlado Republike Indije o zračnem prevozu, podpisan v New Delhiju 20. februarja 2001,

                           —

                           Sporazum med Vlado Velikega vojvodstva Luksemburg in Vlado Republike Indije o zračnem prevozu, podpisan v New Delhiju 8. januarja 2001,

                           —

                           Sporazum med Vlado Republike Malte in Vlado Indije o zračnem prevozu, podpisan na Malti 5. oktobra 1998,

                           —

                           Sporazum med Vlado Nizozemske in Vlado Indije o zračnem prevozu, podpisan v New Delhiju 24. maja 1951,

                           —

                           Sporazum med Vlado Ljudske republike Poljske in Vlado Republike Indije o zračnem prevozu, podpisan v New Delhiju 25. januarja 1977,

                           —

                           Sporazum o zračnem prevozu med Vlado Portugalske republike in Vlado Republike Indije, podpisan v New Delhiju 6. februarja 1997,

                           —

                           Sporazum o zračnem prevozu med Vlado Romunije in Vlado Indije, podpisan v New Delhiju 4. decembra 1993,

                           —

                           Sporazum med Vlado Slovaške republike in Vlado Indije o rednem zračnem prevozu, podpisan v Bratislavi 9. oktobra 1996,

                           —

                           Sporazum med Vlado Republike Slovenije in Vlado Indije o rednem zračnem prevozu, podpisan v New Delhiju 16. februarja 2004,

                           —

                           Sporazum o zračnem prometu med Vlado Španije in Vlado Republike Indije, podpisan v New Delhiju 10. aprila 1987,

                           —

                           Sporazum med Vlado Kraljevine Švedske in Vlado Indije o zračnem prevozu, podpisan v New Delhiju 19. decembra 1995,

                           —

                           Sporazum o zračnem prevozu med Vlado Republike Indije ter Vlado Združenega kraljestva Velike Britanije in Severne Irske, podpisan v New Delhiju 8. septembra 2005.

               (b)

               Parafirani ali podpisani sporazumi o zračnem prevozu in drugi dogovori med Vlado Indije in državami članicami Evropske skupnosti, kakor so bili lahko spremenjeni ali dopolnjeni in ki na dan podpisa tega sporazuma še niso začeli veljati in se niso začasno uporabljali

                           —

                           Sporazum o zračnem prometu med Vlado Helenske republike in Vlado Republike Indije, parafiran v Atenah 23. oktobra 1997.

         PRILOGA II
   Seznam členov sporazumov iz členov 2 in 3 tega sporazuma, navedenih v Prilogi I k temu sporazumu

               (a)

               Določitev s strani države članice:

                           —

                           člen 3 Sporazuma med Indijo in Avstrijo,

                           —

                           člen 3, odstavki 1 do 5, Sporazuma med Indijo in Belgijo,

                           —

                           člen III Sporazuma med Indijo in Bolgarijo,

                           —

                           člen 3 Sporazuma med Indijo in Ciprom,

                           —

                           člen 3 Sporazuma med Indijo in Češko,

                           —

                           člen 3 Sporazuma med Indijo in Dansko,

                           —

                           člen 3 Sporazuma med Indijo in Finsko,

                           —

                           člen 2 Sporazuma med Indijo in Francijo,

                           —

                           člen III Sporazuma med Indijo in Nemčijo,

                           —

                           člen 3 Sporazuma med Indijo in Grčijo,

                           —

                           člen 3 Sporazuma med Indijo in Madžarsko,

                           —

                           člen 3 Sporazuma med Indijo in Irsko,

                           —

                           člen IV Sporazuma med Indijo in Italijo,

                           —

                           člen 3 Sporazuma med Indijo in Latvijo,

                           —

                           člen 3 Sporazuma med Indijo in Litvo,

                           —

                           člen 3 Sporazuma med Indijo in Luksemburgom,

                           —

                           člen 3 Sporazuma med Indijo in Malto,

                           —

                           člen 2 Sporazuma med Indijo in Nizozemsko,

                           —

                           člen IV Sporazuma med Indijo in Poljsko,

                           —

                           člen 3 Sporazuma med Indijo in Portugalsko,

                           —

                           člen 3 Sporazuma med Indijo in Romunijo,

                           —

                           člen 3 Sporazuma med Indijo in Slovaško,

                           —

                           člen 3 Sporazuma med Indijo in Slovenijo,

                           —

                           člen II Sporazuma med Indijo in Španijo,

                           —

                           člen 3 Sporazuma med Indijo in Švedsko,

                           —

                           člen 4 Sporazuma med Indijo in Združenim kraljestvom.

               (b)

               Zavrnitev, preklic, začasni odvzem ali omejitev pooblastil ali dovoljenj:

                           —

                           člen 4 Sporazuma med Indijo in Avstrijo,

                           —

                           člen 3, odstavek 6, Sporazuma med Indijo in Belgijo,

                           —

                           člen IV Sporazuma med Indijo in Bolgarijo,

                           —

                           člen 4 Sporazuma med Indijo in Ciprom,

                           —

                           člen 4 Sporazuma med Indijo in Češko,

                           —

                           člen 4 Sporazuma med Indijo in Dansko,

                           —

                           člen 4 Sporazuma med Indijo in Finsko,

                           —

                           člen 9 Sporazuma med Indijo in Francijo,

                           —

                           člen IV Sporazuma med Indijo in Nemčijo,

                           —

                           člen 4 Sporazuma med Indijo in Grčijo,

                           —

                           člen 4 Sporazuma med Indijo in Madžarsko,

                           —

                           člen 4 Sporazuma med Indijo in Irsko,

                           —

                           člen IV, odstavki 4 do 6, Sporazuma med Indijo in Italijo,

                           —

                           člen 4 Sporazuma med Indijo in Latvijo,

                           —

                           člen 4 Sporazuma med Indijo in Litvo,

                           —

                           člen 4 Sporazuma med Indijo in Luksemburgom,

                           —

                           člen 4 Sporazuma med Indijo in Malto,

                           —

                           člen 8 Sporazuma med Indijo in Nizozemsko,

                           —

                           člen V Sporazuma med Indijo in Poljsko,

                           —

                           člen 4 Sporazuma med Indijo in Portugalsko,

                           —

                           člen 4 Sporazuma med Indijo in Romunijo,

                           —

                           člen 4 Sporazuma med Indijo in Slovaško,

                           —

                           člen 4 Sporazuma med Indijo in Slovenijo,

                           —

                           člen IV Sporazuma med Indijo in Španijo,

                           —

                           člen 4 Sporazuma med Indijo in Švedsko,

                           —

                           člen 5 Sporazuma med Indijo in Združenim kraljestvom.

               (c)

               Varnost:

                           —

                           člen o varnosti, dogovorjen med Indijo in Dansko dne 30. novembra 2006,

                           —

                           člen o varnosti, dogovorjen med Indijo in Finsko 18. maja 2006,

                           —

                           Dodatek C k Sporazumu med Indijo in Grčijo,

                           —

                           člen XI Sporazuma med Indijo in Španijo,

                           —

                           člen o varnosti, dogovorjen med Indijo in Švedsko dne 30. novembra 2006,

                           —

                           člen 7 Sporazuma med Indijo in Združenim kraljestvom.

         PRILOGA III
   Seznam drugih držav iz člena 2 tega sporazuma

               (a)

               Republika Islandija (v skladu s Sporazumom o Evropskem gospodarskem prostoru);

               (b)

               Kneževina Lihtenštajn (v skladu s Sporazumom o Evropskem gospodarskem prostoru);

               (c)

               Kraljevina Norveška (v skladu s Sporazumom o Evropskem gospodarskem prostoru);

               (d)

               Švicarska konfederacija (v skladu s Sporazumom med Evropsko skupnostjo in Švicarsko konfederacijo o zračnem prometu).


title: 2007/513/Euratom: Sklep Sveta z dne 10. julija 2007 o potrditvi pristopa Evropske skupnosti za atomsko energijo k spremenjeni Konvenciji o fizičnem varovanju jedrskega materiala in jedrskih objektov -  Izjava Evropske skupnosti za atomsko energijo v skladu s členoma 18(4) in 17(3) KFVJM

text:
               21.7.2007

               SL

               Uradni list Evropske unije

               L 190/12

      SKLEP SVETA

   z dne 10. julija 2007
   o potrditvi pristopa Evropske skupnosti za atomsko energijo k spremenjeni Konvenciji o fizičnem varovanju jedrskega materiala in jedrskih objektov
   (2007/513/Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
   ob upoštevanju predloga Komisije,
   ob upoštevanju naslednjega:

               (1)

               Člen 2(e) Pogodbe o ustanovitvi Evropske skupnosti za atomsko energijo (Pogodba Euratom) določa, da mora Evropska skupnost za atomsko energijo („Skupnost“) z ustreznim nadzorom zagotavljati, da se jedrske snovi ne uporabljajo za druge namene kakor za tiste, za katere so predvideni.

               (2)

               Konvencija o fizičnem varovanju jedrskega materiala (v nadaljnjem besedilu „KFVJM“) je bila sprejeta leta 1979, veljati pa je začela leta 1987. Od 27. junija 2006 so bile podpisnice KFVJM 118 držav in Skupnost. Vse države članice so podpisnice KFVJM.

               (3)

               Pod okriljem IAEA je bila 4. julija 2005 v skladu z 20. členom Konvencije sklicana konferenca o spremembah. Komisija je v imenu Skupnosti 8. julija 2005 podpisala Sklepno listino o spremembah KFVJM.

               (4)

               Sodišče Evropskih skupnosti („Sodišče“) (1) je odločilo, da je udeležba držav članic pri KFVJM združljiva z določbami Pogodbe Euratom le pod pogojem, da je Skupnost kot taka, kar zadeva njena pooblastila in pristojnosti, kot pogodbenica KFVJM enakovredna podpisnicam državam članicam. Nekatere obveznosti Skupnosti, ki izhajajo iz KFVJM, se lahko izvajajo le na podlagi tesnega sodelovanja med Skupnostjo in državami članicami pri pogajanjih in sklepanju ter izpolnjevanju obveznosti.

               (5)

               Poleg tega je Sodišče potrdilo, da člen 2(e) Pogodbe Euratom določa, da mora Skupnost z ustreznim nadzorom zagotavljati, da se jedrske snovi ne uporabljajo za druge namene kakor za tiste, za katere so predvideni, pri tem pa ne razlikuje med naravo take nenamenske uporabe in okoliščinami, v katerih bi do te lahko prišlo, ter da sam izraz „nadzorni ukrepi“, s katerim Pogodba opredeljuje določbe poglavja VII, ne zajema zgolj nadomestitve namena uporabe, ki ga je uporabnik navedel za jedrski material, temveč ima širše področje uporabe. Na podlagi tega ta člen v skladu s Sodiščem vsebuje tudi ukrepe fizičnega varovanja (2). Sodišče je v sodbi 1/78 navedlo tudi, da se določbe v zvezi s kazenskim pregonom in predajo nanašajo na zadeve, ki so v pristojnosti držav članic (3).

               (6)

               Ko Skupnost postane pogodbenica Konvencije, mora v skladu s členom 18(4) KFVJM depozitarju poslati izjavo, v kateri navede, kateri členi KFVJM se zanjo ne uporabljajo. Ta izjava je priložena temu sklepu.

               (7)

               Člen 7 KFVJM od vsake pogodbenice zahteva, da za določena kazniva dejanja predpiše ustrezne kazni, pri čemer upošteva težo dejanj. Razume se, da ta določba strankam dopušča izbiro narave, vrste in stopnje kazni, ki bodo sprejete. Zlasti pa ne zahteva, da bi morale pogodbenice zagotoviti, da so za dejanja, ki so v njej opisana, zagrožene kazenske sankcije. Člen 7 se zato vsaj v določenem obsegu uporablja za Skupnost.

               (8)

               Zato bi bilo treba potrditi pristop Skupnosti k spremenjeni KFVJM –

         SKLENIL:
   Edini člen
   Odobri se pristop Evropske skupnosti za atomsko energijo h Konvenciji o fizičnem varovanju jedrskega materiala in jedrskih objektov, kakor je bila spremenjena s sklepno listino, ki je bila podpisana 8. julija 2005.
   Besedilo spremenjene konvencije in izjava Skupnosti v skladu s členoma 18(4) in 17(3) Konvencije sta priložena k temu sklepu.

      V Bruslju, 10. julija 2007

            Za Svet

            Predsednik

         F. TEIXEIRA DOS SANTOS

      (1)  Sodba 1/78 z dne 14. novembra 1978, PSES 1978, str. 2151, zlasti prvi izrek sodbe v zvezi s sodbo in odstavek 34.

      (2)  Odstavek 21.

      (3)  Odstavek 31.

      Izjava Evropske skupnosti za atomsko energijo v skladu s členoma 18(4) in 17(3) KFVJM
      Trenutno so članice Evropske skupnosti za atomsko energijo naslednje države: Kraljevina Belgija, Republika Bolgarija, Češka republika, Kraljevina Danska, Zvezna republika Nemčija, Republika Estonija, Irska, Helenska republika, Kraljevina Španija, Francoska republika, Italijanska republika, Republika Ciper, Republika Latvija, Republika Litva, Veliko vojvodstvo Luksemburg, Republika Madžarska, Republika Malta, Kraljevina Nizozemska, Republika Avstrija, Republika Poljska, Portugalska republika, Romunija, Republika Slovenija, Slovaška republika, Republika Finska, Kraljevina Švedska ter Združeno kraljestvo Velike Britanije in Severne Irske.
      Skupnost izjavlja, da se zanjo ne uporabljajo členi 8 do 13 ter odstavka 2 in 3 člena 14 Konvencije o fizičnem varovanju jedrskega materiala in jedrskih objektov.
      Skupnost poleg tega v skladu s členom 17(3) Konvencije tudi izjavlja, da je Skupnost zavezana zgolj z arbitražnim postopkom iz člena 17(2), saj so lahko le države pogodbenice v primerih pred Meddržavnim sodiščem.


title: Sklep Sveta z dne 28. junija 1999 o sklenitvi Sporazuma z Republiko Islandijo in Kraljevino Norveško o določitvi pravic in obveznosti med Irsko ter Združenim kraljestvom Velika Britanija in Severna Irska na eni strani ter Republiko Islandijo in Kraljevino Norveško na drugi strani na področjih schengenskega pravnega reda, ki velja za te države

text:
Pomembno pravno obvestilo

|

32000D0029

Uradni list L 015 , 20/01/2000 str. 0001 - 0001

		Sklep Svetaz dne 28. junija 1999o sklenitvi Sporazuma z Republiko Islandijo in Kraljevino Norveško o določitvi pravic in obveznosti med Irsko ter Združenim kraljestvom Velika Britanija in Severna Irska na eni strani ter Republiko Islandijo in Kraljevino Norveško na drugi strani na področjih schengenskega pravnega reda, ki velja za te države(2000/29/ES)SVET EVROPSKE UNIJE JE –ob upoštevanju člena 6 Protokola, priloženega z Amsterdamsko pogodbo Pogodbi o Evropski uniji in Pogodbi o ustanovitvi Evropske skupnosti, ki vključuje schengenski pravni red v okvir Evropske unije –SKLENIL:Edini členPotrdi se Sporazum z Republiko Islandijo in Kraljevino Norveško o določitvi pravic in obveznosti med Irsko ter Združenim kraljestvom Velika Britanija in Severna Irska na eni strani ter Republiko Islandijo in Kraljevino Norveško na drugi strani na področjih schengenskega pravnega reda, ki velja za te države.Besedilo Sporazuma je priloga temu sklepu.V Luxembourgu, 28. junija 1999Za SvetPredsednikM. Naumann--------------------------------------------------


               14.9.2016

               SL

               Uradni list Evropske unije

               L 246/381

         SKLEP EVROPSKEGA PARLAMENTA (EU) 2016/1578
   z dne 28. aprila 2016
   o zaključnem računu Evropske agencije za upravljanje operativnega sodelovanja na zunanjih mejah držav članic Evropske unije za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Evropske agencije za upravljanje operativnega sodelovanja na zunanjih mejah držav članic Evropske unije za proračunsko leto 2014,

               —

               ob upoštevanju poročila Računskega sodišča o zaključnem računu Evropske agencije za upravljanje operativnega sodelovanja na zunanjih mejah držav članic Evropske unije za proračunsko leto 2014 z odgovorom agencije (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice agenciji glede izvrševanja proračuna za proračunsko leto 2014 (05584/2016 – C8-0079/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe Sveta (ES) št. 2007/2004 z dne 26. oktobra 2004 o ustanovitvi Evropske agencije za upravljanje in operativno sodelovanje na zunanjih mejah držav članic Evropske unije (4), zlasti člena 30,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108,

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A8-0115/2016),

               1.

               ugotavlja, da so podatki v končnem zaključnem računu Evropske agencije za upravljanje operativnega sodelovanja na zunanjih mejah držav članic Evropske unije takšni kot v prilogi k poročilu Računskega sodišča;

               2.

               odobri zaključni račun Evropske agencije za upravljanje operativnega sodelovanja na zunanjih mejah držav članic Evropske unije za proračunsko leto 2014;

               3.

               naroči svojemu predsedniku, naj ta sklep posreduje izvršnemu direktorju Evropske agencije za upravljanje operativnega sodelovanja na zunanjih mejah držav članic Evropske unije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 409, 9.12.2015, str. 342.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 349, 25.11.2004, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: 2008/778/ES: Sklep Sveta z dne 2. oktobra 2008 o imenovanju avstrijskega člana in avstrijskega nadomestnega člana Odbora regij

text:
               8.10.2008

               SL

               Uradni list Evropske unije

               L 267/30

      SKLEP SVETA

   z dne 2. oktobra 2008
   o imenovanju avstrijskega člana in avstrijskega nadomestnega člana Odbora regij
   (2008/778/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga avstrijske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1).

               (2)

               Zaradi izteka mandata dr. Herwiga VAN STAAJA se je sprostilo mesto člana Odbora regij. Zaradi izteka mandata ge. Elisabeth ZANON se je sprostilo mesto nadomestnega člana –

         SKLENIL:
   Člen 1
   Za preostanek mandata, ki se izteče 25. januarja 2010, se v Odbor regij imenujeta:

               (a)

               za člana:
               dr. Herwig VAN STAA, Präsident des Tiroler Landtages,

               (b)

               za nadomestnega člana:
               g. Günther PLATTER, Landeshauptmann, Tirol.

         Člen 2
   Ta sklep začne učinkovati na dan sprejetja.

      V Luxembourgu, 2. oktobra 2008

            Za Svet

            Predsednik

         X. BERTRAND

      (1)  UL L 56, 25.2.2006, str. 75.


title: 2006/661/ES: Odločba Komisije z dne 29. septembra 2006 o finančnem prispevku Skupnosti za leto 2006 novim referenčnim laboratorijem Skupnosti na področju nadzora živil in krme (notificirano pod dokumentarno številko C(2006) 4277)

text:
               3.10.2006

               SL

               Uradni list Evropske unije

               L 272/18

      ODLOČBA KOMISIJE

   z dne 29. septembra 2006
   o finančnem prispevku Skupnosti za leto 2006 novim referenčnim laboratorijem Skupnosti na področju nadzora živil in krme
   (notificirano pod dokumentarno številko C(2006) 4277)
   (besedilo v španskem, danskem, nemškem, angleškem, francoskem, italijanskem, nizozemskem in švedskem jeziku je edino verodostojno)
   (2006/661/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (1), ter zlasti člena 32(7) Uredbe,
   ob upoštevanju naslednjega:

               (1)

               Referenčnim laboratorijem Skupnosti na področju nadzora živil in krme se lahko dodeli finančni prispevek Skupnosti v skladu s členom 28 Odločbe Sveta 90/424/EGS z dne 26. junija 1990 o odhodkih na področju veterine (2).

               (2)

               Uredba Komisije (ES) št. 156/2004 z dne 29. januarja 2004 o finančni pomoči Skupnosti referenčnim laboratorijem Skupnosti na podlagi člena 28 Odločbe 90/424/EGS (3) določa, da se finančni prispevek Skupnosti dodeli, če se odobreni delovni programi učinkovito izvajajo in upravičenci v določenih rokih Komisiji sporočijo vse potrebne informacije.

               (3)

               Julija 2005 je Komisija objavila razpis za izbiro in določitev novih referenčnih laboratorijev Skupnosti na področju nadzora živil in krme. Ocenjevanje vlog je bilo zaključeno decembra 2005 in rezultati so bili sporočeni pristojnim organom zadevnih držav članic. Po tej oceni so bili izbrani uspešni kandidati za nove referenčne laboratorije Skupnosti.

               (4)

               Uredba Komisije (ES) št. 776/2006 z dne 23. maja 2006 o spremembi Priloge VII k Uredbi (ES) št. 882/2004 Evropskega parlamenta in Sveta glede referenčnih laboratorijev Skupnosti (4) je določila nove referenčne laboratorije Skupnosti na naslednjih področjih: Listeria monocytogenes, koagulaza pozitivni stafilokoki, Escherichia coli, vključno z verotoksično E. coli (VTEC), Campylobacter, zajedavci (zlasti Trichinella, Echinococcus, Anisakis), protimikrobna odpornost, živalske beljakovine v krmi, ostanki pesticidov (živila živalskega izvora in proizvodi z visoko vsebnostjo maščobe, žitarice in krma, sadje in zelenjava, vključno s proizvodi z visoko vsebnostjo vode in kisline ter metode detekcije enega ostanka za vse prej naštete matrice) ter dioksini in PCB-ji v živilih in krmi.

               (5)

               Komisija je ocenila delovne programe in ustrezne ocene proračuna, ki so jih predložili novo določeni referenčni laboratoriji Skupnosti za leto 2006.

               (6)

               V skladu s tem je treba dodeliti finančni prispevek Skupnosti referenčnim laboratorijem Skupnosti za izvajanje nalog in dolžnosti, določenih v Uredbi (ES) št. 882/2004. Finančni prispevek Skupnosti znaša 100 % upravičenih stroškov, kot je določeno v Uredbi (ES) št. 156/2004.

               (7)

               Poleg finančnega prispevka Skupnosti je treba dodeliti dodatni prispevek za organizacijo delavnic s področij v pristojnosti referenčnih laboratorijev Skupnosti.

               (8)

               Finančni prispevek za delavnice, ki jih organizirajo referenčni laboratoriji Skupnosti mora biti v skladu s pravili, določenimi v Uredbi (ES) št. 156/2004, in omejen na 30 udeležencev.

               (9)

               V skladu s členom 3(2)(a) Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (5) se ukrepi za veterinarsko in zdravstveno varstvo rastlin financirajo iz jamstvenega oddelka Evropskega kmetijskega usmerjevalnega in jamstvenega sklada.

               (10)

               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

         SPREJELA NASLEDNJO ODLOČBO:
   Člen 1
   1.   Skupnost dodeli finančni prispevek Franciji za naloge in dolžnosti, določene v členu 32 Uredbe (ES) št. 882/2004, ki jih izvaja Laboratoire d'études et de recherches sur la qualité des aliments et sur les procédés agroalimentaires (LERQAP), Maisons-Alfort, Francija, v zvezi z analizo in testiranjem Listeria monocytogenes.
   Za obdobje od 1. julija do 31. decembra 2006 navedeni finančni prispevek ne presega 98 000 EUR.
   2.   Skupnost poleg največjega zneska iz odstavka 1 Franciji dodeli finančni prispevek za delavnico, ki jo organizira laboratorij, naveden v odstavku 1. Navedeni prispevek ne presega 30 000 EUR.
   Člen 2
   1.   Skupnost dodeli finančni prispevek Franciji za naloge in dolžnosti, določene v členu 32 Uredbe (ES) št. 882/2004, ki jih izvaja Laboratoire d'études et de recherches sur la qualité des aliments et sur les procédés agroalimentaires (LERQAP), Maisons-Alfort, Francija, v zvezi z analizo in testiranjem koagulaza pozitivnih stafilokokov, vključno s Staphylococccus aureus.
   Za obdobje od 1. julija do 31. decembra 2006 navedeni finančni prispevek ne presega 66 000 EUR.
   2.   Skupnost poleg največjega zneska iz odstavka 1 Franciji dodeli finančni prispevek za delavnico, ki jo organizira laboratorij, naveden v odstavku 1. Navedeni prispevek ne presega 30 000 EUR.
   Člen 3
   1.   Skupnost dodeli finančni prispevek Italiji za naloge in dolžnosti, določene v členu 32 Uredbe (ES) št. 882/2004, ki jih izvaja Istituto Superiore di Sanità (ISS), Rim, Italija, v zvezi z analizo in testiranjem Escherichia coli, vključno z verotoksično E. Coli (VTEC).
   Za obdobje od 1. julija do 31. decembra 2006 navedeni finančni prispevek ne presega 68 000 EUR.
   2.   Skupnost poleg največjega zneska iz odstavka 1 Italiji dodeli finančni prispevek za delavnico, ki jo organizira laboratorij, naveden v odstavku 1. Navedeni prispevek ne presega 30 000 EUR.
   Člen 4
   1.   Skupnost dodeli finančni prispevek Švedski za naloge in dolžnosti, določene v členu 32 Uredbe (ES) št. 882/2004, ki jih izvaja Statens Veterinärmedicinska Anstalt (SVA), Uppsala, Švedska, za spremljanje bakterije Campylobacter.
   Za obdobje od 1. julija do 31. decembra 2006 navedeni finančni prispevek ne presega 118 000 EUR.
   2.   Skupnost poleg največjega zneska iz odstavka 1 Švedski dodeli finančni prispevek za delavnice, ki jih organizira laboratorij, naveden v odstavku 1. Navedeni prispevek ne presega 30 000 EUR.
   Člen 5
   1.   Skupnost dodeli finančni prispevek Italiji za naloge in dolžnosti, določene v členu 32 Uredbe (ES) št. 882/2004, ki jih izvaja Istituto Superiore di Sanità (ISS), Rim, Italija, v zvezi z analizo in testiranjem zajedavcev (zlasti Trichinella, Echinococcus in Anisakis).
   Za obdobje od 1. julija do 31. decembra 2006 navedeni finančni prispevek ne presega 117 000 EUR.
   2.   Skupnost poleg največjega zneska iz odstavka 1 Italiji dodeli finančni prispevek za delavnice, ki jih organizira laboratorij, naveden v odstavku 1. Navedeni prispevek ne presega 30 000 EUR.
   Člen 6
   Skupnost dodeli finančni prispevek Danski za naloge in dolžnosti, določene v členu 32 Uredbe (ES) št. 882/2004, ki jih izvaja Danmarks Fødevareforskning (DFVF), København, Danska, za spremljanje protimikrobne odpornosti.
   Za obdobje od 1. julija do 31. decembra 2006 navedeni finančni prispevek ne presega 128 000 EUR.
   Člen 7
   Skupnost dodeli finančni prispevek Belgiji za naloge in dolžnosti, določene v členu 32 Uredbe (ES) št. 882/2004, ki jih izvaja Centre Wallon de Recherches agronomiques (CRA-W), Gembloux, Belgija, v zvezi z analizo in testiranjem živalskih beljakovin v krmi.
   Za obdobje od 1. julija do 31. decembra 2006 navedeni finančni prispevek ne presega 263 000 EUR.
   Člen 8
   1.   Skupnost dodeli finančni prispevek Nemčiji za naloge in dolžnosti, določene v členu 32 Uredbe (ES) št. 882/2004, ki jih izvaja Chemisches und Veterinäruntersuchungsamt (CVUA) Freiburg, Nemčija, v zvezi z analizo in testiranjem ostankov pesticidov v živilih živalskega izvora in proizvodih z visoko vsebnostjo maščobe.
   Za obdobje od 1. julija do 31. decembra 2006 navedeni finančni prispevek ne presega 150 000 EUR.
   2.   Skupnost poleg največjega zneska iz odstavka 1 Nemčiji dodeli finančni prispevek za delavnice, ki jih organizira laboratorij, naveden v odstavku 1. Navedeni prispevek ne presega 30 000 EUR.
   Člen 9
   1.   Skupnost dodeli finančni prispevek Danski za naloge in dolžnosti, določene v členu 32 Uredbe (ES) št. 882/2004, ki jih izvaja Danmarks Fødevareforskning (DFVF), København, Danska, v zvezi z analizo in testiranjem ostankov pesticidov v žitaricah in krmi.
   Za obdobje od 1. julija do 31. decembra 2006 navedeni finančni prispevek ne presega 150 000 EUR.
   2.   Skupnost poleg največjega zneska iz odstavka 1 Danski dodeli finančni prispevek za delavnice, ki jih organizira laboratorij, naveden v odstavku 1. Navedeni prispevek ne presega 30 000 EUR.
   Člen 10
   1.   Skupnost dodeli finančni prispevek Španiji za naloge in dolžnosti, določene v členu 32 Uredbe (ES) št. 882/2004, ki jih izvaja Laboratorio Agrario de la Generalitat Valenciana (LAGV)/Grupo de Residuos de Plaguicidas de la Universidad de Almería (PRRG), Španija, v zvezi z analizo in testiranjem ostankov pesticidov v sadju in zelenjavi, vključno s proizvodi z visoko vsebnostjo vode in kisline.
   Za obdobje od 1. julija do 31. decembra 2006 navedeni finančni prispevek ne presega 400 000 EUR.
   2.   Skupnost poleg največjega zneska iz odstavka 1 Španiji dodeli finančni prispevek za delavnice, ki jih organizira laboratorij, naveden v odstavku 1. Navedeni prispevek ne presega 30 000 EUR.
   Člen 11
   1.   Skupnost dodeli finančni prispevek Nemčiji za naloge in dolžnosti, določene v členu 32 Uredbe (ES) št. 882/2004, ki jih izvaja Chemisches und Veterinäruntersuchungsamt (CVUA) Stuttgart, Nemčija, v zvezi z analizo in testiranjem ostankov pesticidov z metodami detekcije enega ostanka.
   Za obdobje od 1. julija do 31. decembra 2006 navedeni finančni prispevek ne presega 300 000 EUR.
   2.   Skupnost poleg največjega zneska iz odstavka 1 Nemčiji dodeli finančni prispevek za delavnice, ki jih organizira laboratorij, naveden v odstavku 1. Navedeni prispevek ne presega 30 000 EUR.
   Člen 12
   1.   Skupnost dodeli finančni prispevek Nemčiji za naloge in dolžnosti, določene v členu 32 Uredbe (ES) št. 882/2004, ki jih izvaja Chemisches und Veterinäruntersuchungsamt (CVUA) Freiburg, Nemčija, v zvezi z analizo in testiranjem dioksinov in PCB-jev v živilih in krmi.
   Za obdobje od 1. julija do 31. decembra 2006 navedeni finančni prispevek ne presega 400 000 EUR.
   2.   Skupnost poleg največjega zneska iz odstavka 1 Nemčiji dodeli finančni prispevek za delavnice, ki jih organizira laboratorij, naveden v odstavku 1. Navedeni prispevek ne presega 30 000 EUR.
   Člen 13
   Finančni prispevek Skupnosti iz členov 1 do 12 znaša 100 % upravičenih stroškov, kot je določeno v Uredbi (ES) št. 156/2004.
   Člen 14
   Ta odločba je naslovljena na Kraljevino Belgijo, Kraljevino Dansko, Zvezno republiko Nemčijo, Kraljevino Španijo, Francosko republiko, Italijansko republiko in Kraljevino Švedsko.

      V Bruslju, 29. septembra 2006

            Za Komisijo

         Markos KYPRIANOU

            Član Komisije

      (1)  UL L 165, 30.4.2004, str. 1. Uredba, kakor je bila spremenjena z Uredbo Komisije (ES) št. 776/2006 (UL L 136, 24.5.2006, str. 3).

      (2)  UL L 224, 18.8.1990, str. 19. Odločba, kakor je bila nazadnje spremenjena z Odločbo 2006/53/ES (UL L 29, 2.2.2006, str. 37).

      (3)  UL L 27, 30.1.2004, str. 5.

      (4)  UL L 136, 24.5.2006, str. 3.

      (5)  UL L 209, 11.8.2005, str. 1. Uredba, kakor je bila spremenjena z Uredbo (ES) št. 320/2006 (UL L 58, 28.2.2006, str. 42).


title: 2013/216/SZVP: Sklep Političnega in varnostnega odbora BiH/20/2013 z dne 24. aprila 2013 o imenovanju vodje poveljniške enote EU v Neaplju za vojaško operacijo Evropske unije v Bosni in Hercegovini

text:
               9.5.2013

               SL

               Uradni list Evropske unije

               L 127/26

         SKLEP POLITIČNEGA IN VARNOSTNEGA ODBORA BiH/20/2013
   z dne 24. aprila 2013
   o imenovanju vodje poveljniške enote EU v Neaplju za vojaško operacijo Evropske unije v Bosni in Hercegovini
   (2013/216/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Skupnega ukrepa Sveta 2004/570/SZVP z dne 12. julija 2004 o vojaški operaciji Evropske unije v Bosni in Hercegovini (1) in zlasti člena 6 Skupnega ukrepa,
   ob upoštevanju naslednjega:

               (1)

               Z izmenjavo pisem med generalnim sekretarjem/visokim predstavnikom in generalnim sekretarjem zveze NATO dne 28. septembra 2004 in 8. oktobra 2004 se je Severnoatlantski svet strinjal s tem, da se načelnik štaba Združenega poveljstva sil v Neaplju da na razpolago kot vodja poveljniške enote EU v Neaplju.

               (2)

               V skladu s členom 6 Skupnega ukrepa 2004/570/SZVP je Svet pooblastil Politični in varnostni odbor (v nadaljnjem besedilu: PVO) za izvajanje političnih in strateških smernic vojaške operacije EU.

               (3)

               PVO je 15. junija 2010 sprejel Sklep BiH/16/2010 (2) o imenovanju generalpolkovnika Leandra DE VICENTIJA za vodjo poveljniške enote EU v Neaplju za vojaško operacijo Evropske unije v Bosni in Hercegovini.

               (4)

               Poveljnik operacije EU je priporočil, da se načelnik štaba Združenega poveljstva sil v Neaplju, general Leonardo DI MARCO, imenuje za vodjo poveljniške enote EU v Neaplju, ki nasledi generalpolkovnika Leandra DE VICENTIJA.

               (5)

               Vojaški odbor EU je to priporočilo podprl.

               (6)

               V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo.

               (7)

               Evropski svet je na zasedanju v Kopenhagnu 12. in 13. decembra 2002 sprejel izjavo, v skladu s katero se ureditev „Berlin plus“ uporablja in izvaja le za tiste države članice EU, ki so tudi članice zveze NATO ali pogodbenice „Partnerstva za mir“ in ki so sklenile dvostranske sporazume o varnosti z zvezo NATO –

         SPREJEL NASLEDNJI SKLEP:
   Člen 1
   General Leonardo DI MARCO je od 28. aprila 2013 imenovan za vodjo poveljniške enote EU v Neaplju za vojaško operacijo Evropske unije v Bosni in Hercegovini.
   Člen 2
   Sklep BiH/16/2010 se razveljavi.
   Člen 3
   Ta sklep začne veljati 28. aprila 2013.

      V Bruslju, 24. aprila 2013

            Za Politični in varnostni odbor

            Predsednik

         O. SKOOG

      (1)  UL L 252, 28.7.2004, str. 10.

      (2)  UL L 155, 22.6.2010, str. 33.


title: Odločba Sodišča za uslužbence št. 3/2011 sprejeta na upravni seji z dne 20. septembra 2011 o vlaganju in vročanju procesnih aktov prek aplikacje e-Curia

text:
               1.10.2011

               SL

               Uradni list Evropske unije

               C 289/11

         ODLOČBA SODIŠČA ZA USLUŽBENCE
   št. 3/2011
   sprejeta na upravni seji z dne 20. septembra 2011
   o vlaganju in vročanju procesnih aktov prek aplikacje e-Curia
   2011/C 289/08
   SODIŠČE ZA USLUŽBENCE EVROPSKE UNIJE JE –
   ob upoštevanju Poslovnika, zlasti členov 34(7) in 99(3),
   ob upoštevanju naslednjega:

               (1)

               Da bi se upošteval razvoj komunikacijskih tehnologij, je bila razvita računalniška aplikacija, ki omogoča vlaganje in vročanje procesnih aktov po elektronski poti.

               (2)

               Ta aplikacija, ki temelji na mehanizmu elektronskega preverjanja istovetnosti, pri katerem se uporabi uporabniško ime v povezavi z geslom, glede izmenjanih dokumentov izpolnjuje zahteve po avtentičnosti, celovitosti in zaupnosti –

         ODLOČILO:
   Člen 1
   Računalniška aplikacija z imenom „e-Curia“, skupna trem sodiščem, ki sestavljajo Sodišče Evropske unije, omogoča vlaganje in vročanje procesnih aktov po elektronski poti pod pogoji, določenimi v tej odločbi.
   Člen 2
   Za uporabo te aplikacije je treba imeti osebno uporabniško ime in osebno geslo.
   Člen 3
   Procesni akt, vložen prek e-Curie, se šteje za izvirnik tega akta v smislu člena 34(1), prvi pododstavek, Poslovnika, če je bilo za to vložitev uporabljeno uporabniško ime in geslo zastopnika. Ta identifikacija velja kot podpis zadevnega akta.
   Člen 4
   Aktu, vloženemu prek e-Curie, je treba priložiti vse priloge, ki so v njem navedene, in njihov seznam.
   Ni pa treba vložiti overjenih prepisov aktov, vloženih prek e-Curie, in njihovih morebitnih prilog.
   Člen 5
   Procesni akt se šteje za vložen v smislu člena 34(3) Poslovnika, ko zastopnik odobri vložitev tega akta.
   Upošteva se čas v Velikem vojvodstvu Luksemburg.
   Člen 6
   Procesni akti, vključno s sodbami in sklepi, so prek e-Curie vročeni zastopnikom strank, če so se ti izrecno strinjali s tem načinom vročanja ali če so v okviru neke zadeve vanj privolili tako, da so vložili procesni akt prek e-Curie.
   Procesni akti so prek e-Curie vročeni tudi državam članicam, drugim državam podpisnicam Sporazuma o Evropskem gospodarskem prostoru in institucijam, organom, uradom ali agencijam Unije, ki so se strinjali s tem načinom vročanja.
   Člen 7
   Naslovniki vročitev iz prejšnjega člena so z elektronskim sporočilom obveščeni o vseh vročitvah, ki so prek e-Curie naslovljene na njih.
   Procesni akt je vročen, ko naslovnik (zastopnik ali njegov asistent) zahteva dostop do tega akta. Če te zahteve za dostop ni, se šteje, da je akt vročen ob izteku sedmega dne, ki sledi dnevu, ko je bilo poslano elektronsko sporočilo z obvestilom.
   Če stranko zastopa več agentov ali odvetnikov, se za izračun rokov upošteva prva opravljena zahteva za dostop.
   Upošteva se čas v Velikem vojvodstvu Luksemburg.
   Člen 8
   Sodno tajništvo določi pogoje uporabe e-Curie in skrbi, da se ti upoštevajo. Če se e-Curia ne uporablja v skladu s temi pogoji, je mogoče zadevni uporabniški račun dezaktivirati.
   Sodišče za uslužbence sprejme potrebne ukrepe za zaščito e-Curie pred vsemi zlorabami ali zlonamerno uporabo.
   Uporabnik je z elektronskim sporočilom obveščen o vseh ukrepih, sprejetih na podlagi tega člena, ki mu preprečujejo uporabo njegovega uporabniškega računa.
   Člen 9
   Ta odločba začne veljati dan po objavi v Uradnem listu Evropske unije.

      V Luxembourgu, 20. septembra 2011

            Sodni tajnik

         W. HAKENBERG

            Predsednik

         P. MAHONEY


title: 2007/801/ES: Sklep Sveta z dne 6. decembra 2007 o polni uporabi določb schengenskega pravnega reda v Češki republiki, Republiki Estoniji, Republiki Latviji, Republiki Litvi, Republiki Madžarski, Republiki Malti, Republiki Poljski, Republiki Sloveniji in Slovaški republiki

text:
               8.12.2007

               SL

               Uradni list Evropske unije

               L 323/34

      SKLEP SVETA

   z dne 6. decembra 2007
   o polni uporabi določb schengenskega pravnega reda v Češki republiki, Republiki Estoniji, Republiki Latviji, Republiki Litvi, Republiki Madžarski, Republiki Malti, Republiki Poljski, Republiki Sloveniji in Slovaški republiki
   (2007/801/ES)
   SVET EVROPSKE UNIJE JE –
   ob upoštevanju Akta o pristopu iz leta 2003 in zlasti člena 3(2) Akta,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Člen 3(2) Akta o pristopu iz leta 2003 določa, da se tiste določbe schengenskega pravnega reda, ki niso navedene v Prilogi I k temu aktu, v novi državi članici v smislu tega instrumenta uporabljajo šele na podlagi posebnega sklepa Sveta, ki se sprejme po preveritvi, da so izpolnjeni vsi potrebni pogoji za uporabo tega pravnega reda.

               (2)

               Potem ko je Svet preveril, da Češka republika, Republika Estonija, Republika Latvija, Republika Litva, Republika Madžarska, Republika Malta, Republika Poljska, Republika Slovenija in Slovaška republika (v nadaljevanju „zadevne države članice“) izpolnjujejo vse potrebne pogoje za uporabo dela schengenskega pravnega reda, ki se nanaša na varstvo podatkov, je odločil, da se določbe schengenskega pravnega reda v zvezi s schengenskim informacijskim sistemom za zadevne države članice uporabljajo od 1. septembra 2007.

               (3)

               Svet je v skladu z veljavnimi schengenskimi postopki ocenjevanja, kakor so določeni v Sklepu Izvršnega odbora o ustanovitvi Stalnega odbora Konvencije o izvajanju Schengenskega sporazuma (SCH/Com-ex (98) 26 def.) (2), preveril, ali zadevne države članice izpolnjujejo potrebne pogoje za uporabo schengenskega pravnega reda na vseh ostalih področjih schengenskega pravnega reda (zračne meje, kopenske meje, policijsko sodelovanje, schengenski informacijski sistem, morske meje in vizumi).

               (4)

               Svet je 8. novembra 2007 ugotovil, da zadevne države članice izpolnjujejo pogoje na vseh omenjenih področjih.

               (5)

               Mogoče je določiti datume za polno uporabo schengenskega pravnega reda s strani navedenih držav članic, torej datume, na katere bi bilo treba odpraviti kontrole oseb na notranjih mejah s temi državami članicami.

               (6)

               Od prvega izmed teh datumov bi se morale odpraviti omejitve uporabe schengenskega informacijskega sistema iz Sklepa Sveta 2007/471/ES z dne 12. junija 2007 o uporabi določb schengenskega pravnega reda, ki se navezujejo na schengenski informacijski sistem,v Češki republiki, Republiki Estoniji, Republiki Latviji, Republiki Litvi, Republiki Madžarski, Republiki Malti, Republiki Poljski, Republiki Sloveniji in Slovaški republiki (3).

               (7)

               Da zaradi širitve schengenskega območja potovanje znotraj območja ne bi bilo oteženo za nekatere kategorije oseb, bi bilo treba ohraniti poenostavitev iz Odločbe št. 895/2006/ES (4) za državljane tretjih držav z nacionalnim vizumom za kratkoročno prebivanje, ki ga je izdala ena zadevna država članica za tranzit prek ozemlja druge zadevne države članice. Zato bi se morale nekatere določbe navedene odločbe v omejenem prehodnem obdobju še naprej uporabljati.

               (8)

               V skladu z drugim pododstavkom člena 3(2) Akta o pristopu iz leta 2003 in zaradi delne uporabe schengenskega pravnega reda s strani Združenega kraljestva Velika Britanija in Severna Irska na podlagi Sklepa Sveta 2004/926/ES z dne 22. decembra 2004 o izvajanju delov schengenskega pravnega reda s strani Združenega kraljestva Velika Britanija in Severna Irska (5) in zlasti v skladu prvim odstavkom člena 1 Sklepa bi se moral le del določb schengenskega pravnega reda, ki se uporabljajo za zadevne države članice v njihovih odnosih z državami članicami, ki schengenski pravni red uporabljajo v celoti, uporabljati v odnosih zadevnih držav članic z Združenim kraljestvom Velika Britanija in Severna Irska.

               (9)

               Kar zadeva Islandijo in Norveško, ta sklep predstavlja razvoj določb schengenskega pravnega reda v smislu Sporazuma, sklenjenega med Svetom Evropske unije in Republiko Islandijo ter Kraljevino Norveško, v zvezi s pridružitvijo teh dveh držav k izvajanju, uporabi in razvoju schengenskega pravnega reda, ki sodijo na področje iz točk B, C, D, F in H člena 1 Sklepa Sveta 1999/437/ES (6) o nekaterih izvedbenih predpisih za uporabo tega sporazuma –

         SKLENIL:
   Člen 1
   1.   Določbe schengenskega pravnega reda iz Priloge I se od 21. decembra 2007 uporabljajo za zadevne države članice, in sicer med temi državami in v njihovih odnosih s Kraljevino Belgijo, Kraljevino Dansko, Zvezno republiko Nemčijo, Helensko republiko, Kraljevino Španijo, Francosko republiko, Italijansko republiko, Velikim vojvodstvom Luksemburg, Kraljevino Nizozemsko, Republiko Avstrijo, Portugalsko republiko, Republiko Finsko in Kraljevino Švedsko ter Republiko Islandijo in Kraljevino Norveško.
   Kolikor te določbe urejajo odpravo kontrole oseb na notranjih mejah, se od 30. marca 2008 uporabljajo na zračnih mejah.
   Vse omejitve uporabe schengenskega informacijskega sistema s strani zadevnih držav članic se odpravijo z 21. decembrom 2007.
   2.   Določbe schengenskega pravnega reda iz Priloge II se od 21. decembra 2007 uporabljajo za zadevne države članice v njihovih odnosih z Združenim kraljestvom Velika Britanija in Severna Irska.
   Člen 2
   Do 30. junija 2008 in v obdobju njihove veljavnosti nacionalni vizumi za kratkoročno prebivanje, izdani pred 21. decembrom 2007 ostanejo veljavni za namene tranzita prek ozemlja drugih zadevnih držav članic, kolikor so te države priznale take vizume za kratkoročno prebivanje za namene tranzita v skladu z Odločbo št. 895/2006/ES. Uporabljajo se pogoji, določeni v navedeni odločbi.
   Člen 3
   Ta sklep začne veljati na dan objave v Uradnem listu Evropske unije.

      V Bruslju, 6. decembra 2007

            Za Svet

            Predsednik

         A. COSTA

      (1)  Mnenje z dne 15. novembra 2007 (še ni objavljeno v Uradnem listu).

      (2)  UL L 239, 22.9.2000, str. 138.

      (3)  UL L 179, 7.7.2007, str. 46.

      (4)  Odločba št. 895/2006/ES Evropskega parlamenta in Sveta z dne 14. junija 2006 o uvedbi poenostavljenega režima kontrole oseb na zunanjih mejah na podlagi enostranskega priznanja določenih listin s strani Češke, Estonije, Cipra, Latvije, Litve, Madžarske, Malte, Poljske, Slovenije in Slovaške kot enakovrednih njihovim nacionalnim vizumom za namene tranzita prek njihovih ozemelj (UL L 167, 20.6.2006, str. 1).

      (5)  UL L 395, 31.12.2004, str. 70.

      (6)  UL L 176, 10.7.1999, str. 31.

      PRILOGA I
      Seznam določb schengenskega pravnega reda v smislu člena 3(2) Akta o pristopu iz leta 2003, ki se začnejo v zadevnih državah članicah uporabljati za njihove odnose z državami članicami, ki schengenski pravni red uporabljajo v celoti, ter z Islandijo in Norveško

                  1.

                  Kar zadeva določbe Schengenske konvencije:
                  Člen 1, kolikor se nanaša na določbe tega odstavka, členi 9–12, členi 14–25, razen člena 19(2), členi 40–43 in členi 126–130, kolikor se nanašajo na določbe tega odstavka, Schengenske konvencije, kakor je bila spremenjena z nekaterimi akti s seznama v točki (2)(c).

                  2.

                  Druge določbe:

                              (a)

                              Naslednje določbe sporazumov o pristopu h Konvenciji, podpisani v Schengnu 19. junija 1990, o izvajanju Schengenskega sporazuma z dne 14. junija 1985 o postopni odpravi kontrol na skupnih mejah, njihovih sklepnih listin in z njimi povezane izjave:

                                          —

                                          Sporazum, podpisan dne 27. novembra 1990, o pristopu Italijanske republike: člena 2 in 3 ter Skupna izjava o členih 2 in 3 Sporazuma o pristopu Italijanske republike h Konvenciji o izvajanju Schengenskega sporazuma z dne 14. junija 1985,

                                          —

                                          Sporazum, podpisan dne 25. junija 1991, o pristopu Kraljevine Španije: člena 2 in 3,

                                          —

                                          Sporazum, podpisan dne 25. junija 1991, o pristopu Portugalske republike: člena 2 in 3 ter Izjava 1 iz dela III Sklepne listine,

                                          —

                                          Sporazum, podpisan dne 6. novembra 1992, o pristopu Helenske republike: člen 2,

                                          —

                                          Sporazum, podpisan dne 28. aprila 1995, o pristopu Republike Avstrije: člena 2 in 3,

                                          —

                                          Sporazum, podpisan dne 19. decembra 1996, o pristopu Kraljevine Danske: člena 2 in 3,

                                          —

                                          Sporazum, podpisan dne 19. decembra 1996, o pristopu Republike Finske: člena 2 in 3,

                                          —

                                          Sporazum, podpisan dne 19. decembra 1996, o pristopu Kraljevine Švedske: člena 2 in 3.

                              (b)

                              Naslednji sklepi Izvršnega odbora, ustanovljenega s Schengensko konvencijo:

                                          —

                                          Sklep Izvršnega odbora z dne 23. junija 1998 o vseobsegajoči klavzuli, ki pokriva celoten tehnični del schengenskega pravnega reda (SCH/Com-ex (98) 29 rev.);

                                          —

                                          Sklep Izvršnega odbora z dne 14. decembra 1993 o podaljšanju veljavnosti enotnega vizuma (SCH/Com-ex (93) 21);

                                          —

                                          Sklep Izvršnega odbora z dne 14. decembra 1993 o skupnih načelih za razveljavitev, odpravo in skrajšanje veljavnosti enotnega vizuma (SCH/Com-ex (93) 24);

                                          —

                                          Sklep Izvršnega odbora z dne 21. novembra 1994 o uvedbi računalniško podprtega postopka za posvetovanje s centralnimi organi v skladu s členom 17(2) Konvencije o izvajanju Schengenskega sporazuma (SCH/Com-ex (94) 15 rev.);

                                          —

                                          Sklep Izvršnega odbora z dne 22. decembra 1994 o izmenjavi statističnih informacij o izdaji enotnih vizumov (SCH/Com-ex (94) 25);

                                          —

                                          Sklep Izvršnega odbora z dne 5. maja 1995 o skupni vizumski politiki. Sklep, ki ga vsebuje zapisnik o sestanku Izvršnega odbora v Bruslju, dne 28. aprila 1995 (SCH/Com-ex (95) PV 1 rev.);

                                          —

                                          Sklep Izvršnega odbora z dne 27. junija 1996 o načelih za izdajo schengenskih vizumov v skladu s členom 30(1)(a) Konvencije o izvajanju Schengenskega sporazuma (SCH/Com-ex (96) 13 rev. 1);

                                          —

                                          Sklep Izvršnega odbora z dne 15. decembra 1997 o načelih o dokaznih sredstvih in posrednih dokazih v okviru sporazumov o ponovnem sprejemu oseb med schengenskimi državami (SCH/Com-ex (97) 39 rev.);

                                          —

                                          Sklep Izvršnega odbora z dne 21. aprila 1998 o izmenjavi statistike o izdanih vizumih (SCH/Com-ex (98) 12);

                                          —

                                          Sklep Izvršnega odbora z dne 23. junija 1998 o ukrepih v zvezi z državami, ki povzročajo težave pri izdajanju dokumentov, potrebnih za izgon oseb s schengenskega območja (SCH/Com-ex (98) 18 rev.);

                                          —

                                          Sklep Izvršnega odbora z dne 23. junija 1998 o dovoljenjih za bivanje v Monaku (SCH/Com-ex (98) 19);

                                          —

                                          Sklep Izvršnega odbora z dne 23. junija 1998 o žigosanju potnih listov prosilcev za vizum (SCH/Com-ex (98) 21);

                                          —

                                          Sklep Izvršnega odbora z dne 16. decembra 1998 o sestavi priročnika o listinah, v katere se lahko vpiše vizum (SCH/Com-ex (98) 56);

                                          —

                                          Sklep Izvršnega odbora z dne 16. decembra 1998 o Priročniku o čezmejnem policijskem sodelovanju (SCH/Com-ex (98) 52);

                                          —

                                          Sklep Izvršnega odbora z dne 28. aprila 1999 o dokončnih različicah Skupnega priročnika in Skupnih konzularnih navodil (SCH/Com-ex (99) 13), kolikor se nanaša na določbe Skupnih konzularnih navodil, ki še niso postale veljavne na podlagi Akta o pristopu iz leta 2003;

                                          —

                                          Sklep Izvršnega odbora z dne 28. aprila 1999 o sestavi priročnika o dokumentih, v katere se lahko vpiše vizum (SCH/Com-ex (99) 14).

                              (c)

                              Naslednji drugi instrumenti:

                                          —

                                          Sklep Sveta 2000/645/ES z dne 17. oktobra 2000 o popravku schengenskega pravnega reda iz Sklepa Izvršnega odbora (SCH/Com-ex (94) 15 rev.) (UL L 272, 25.10.2000, str. 24. Sklep, kakor je bil spremenjen s Sklepom 2003/330/ES (UL L 116, 13.5.2003, str. 22));

                                          —

                                          Uredba Sveta št. 1091/2001/ES z dne 28. maja 2001 o prostem gibanju z vizumom za daljše prebivanje (UL L 150, 6.6.2001, str. 4);

                                          —

                                          Sklep Sveta 2001/420/ES z dne 28. maja 2001 o prilagoditvi delov V in VI in Priloge 13 Skupnih konzularnih navodil o vizumih in Priloge 6a Skupnega priročnika glede dolgoročnih vizumov, ki veljajo hkrati kot vizumi za kratkoročno prebivanje (UL L 150, 6.6.2001, str. 47), kolikor se nanaša na Skupna konzularna navodila;

                                          —

                                          Direktiva Sveta 2001/40/ES z dne 28. maja 2001 o medsebojnem priznanju odločb o izgonu državljanov tretjih držav (UL L 149, 2.6.2001, str. 34) in Odločba Sveta 2004/191/ES z dne 23. februarja 2004 o določitvi meril in praktičnih rešitev za izravnavo finančnih neskladij, ki so posledica uporabe Direktive 2001/40/ES o medsebojnem priznavanju odločb o izgonu državljanov tretjih držav (UL L 60, 27.2.2004, str. 55);

                                          —

                                          Odločba Sveta 2002/44/ES z dne 20. decembra 2001 o spremembah dela VII in Priloge 12 k Skupnim konzularnim navodilom in Priloge 14a k Skupnemu priročniku (UL L 20, 23.1.2002, str. 5), kolikor se nanaša na Skupna konzularna navodila;

                                          —

                                          Sklep Sveta 2002/354/ES z dne 25. aprila 2002 o prilagoditvi dela III Skupnih konzularnih navodil in o sestavi Priloge 16 k Skupnim konzularnim navodilom (UL L 123, 9.5.2002, str. 50);

                                          —

                                          Sklep Sveta 2002/585/ES z dne 12. julija 2002 o prilagoditvi delov III in VIII Skupnih konzularnih navodil (UL L 187, 16.7.2002, str. 44);

                                          —

                                          Sklep Sveta 2002/586/ES z dne 12. julija 2002 o spremembi dela VI Skupnih konzularnih navodil (UL L 187, 16.7.2002, str. 48);

                                          —

                                          Uredba Sveta (ES) št. 415/2003 z dne 27. februarja 2003 o izdaji vizumov na meji, vključno z izdajo takih vizumov pomorščakom v tranzitu (UL L 64, 7.3.2003, str. 1);

                                          —

                                          Uredba Sveta (ES) št. 693/2003 z dne 14. aprila 2003 o ustanovitvi posebnega Poenostavljenega tranzitnega dokumenta (FTD), Poenostavljenega železniškega tranzitnega dokumenta (FRTD) in o spremembah Skupnih konzularnih navodil in Skupnega priročnika (UL L 99, 17.4.2003, str. 8), kolikor se nanaša na Skupna konzularna navodila;

                                          —

                                          Sklep Sveta 2003/454/ES z dne 13. junija 2003 o spremembi Priloge 12 Skupnih konzularnih navodil in Priloge 14a Skupnega priročnika o vizumskih taksah (UL L 152, 20.6.2003, str. 82), kolikor se nanaša na Skupna konzularna navodila;

                                          —

                                          Sklep Sveta 2003/585/ES z dne 28. julija 2003 o spremembi seznama A iz Priloge 2 Skupnih konzularnih navodil in seznama A iz Priloge 5 Skupnega priročnika o vizumski obveznosti za imetnike pakistanskih diplomatskih potnih listov (UL L 198, 6.8.2003, str. 13), kolikor se nanaša na Skupna konzularna navodila;

                                          —

                                          Sklep Sveta 2003/586/ES z dne 28. julija 2003 o spremembi dela I Priloge 3 Skupnih konzularnih navodil in dela I Priloge 5a Skupnega priročnika o državljanih tretjih držav, za katere velja obveznost letališkega tranzitnega vizuma (UL L 198, 6.8.2003, str. 15), kolikor se nanaša na Skupna konzularna navodila;

                                          —

                                          Sklep Sveta 2003/725/PNZ z dne 2. oktobra 2003 o spremembi določb člena 40(1) in (7) Konvencije o izvajanju Schengenskega sporazuma z dne 14. junija 1985 o postopni odpravi kontrol na skupnih mejah (UL L 260, 11.10.2003, str. 37);

                                          —

                                          Sklep Sveta 2004/14/ES z dne 22. decembra 2003 o spremembi tretjega pododstavka (Osnovna merila za preveritev vloge) dela V Skupnih konzularnih navodil (UL L 5, 9.1.2004, str. 74);

                                          —

                                          Sklep Sveta 2004/15/ES z dne 22. decembra 2003 o spremembi točke 1.2 dela II Skupnih konzularnih navodil in o pripravi nove priloge k Skupnim konzularnim navodilom (UL L 5, 9.1.2004, str. 76);

                                          —

                                          Odločba Sveta 2004/17/ES z dne 22. decembra 2003 o spremembi točke 1.4 dela V Skupnih konzularnih navodil in točke 4.1.2 dela I Skupnega konzularnega priročnika glede vključitve zahteve po potovalnem zdravstvenem zavarovanju kot enega od zahtevanih dokazil v postopku pridobitve enotnega vstopnega vizuma (UL L 5, 9.1.2004, str. 79), kolikor se nanaša na Skupna konzularna navodila;

                                          —

                                          Odločba Sveta 2004/573/ES z dne 29. aprila 2004 o organiziranju skupnih letov zaradi odstranitve državljanov tretjih držav, ki so predmet posameznih odredb o odstranitvi, z ozemlja dveh ali več držav članic (UL L 261, 6.8.2004, str. 28);

                                          —

                                          Priporočilo 2005/761/ES Evropskega parlamenta in Sveta z dne 28. septembra 2005 za olajšanje izdaje enotnih vizumov, ki jih države članice izdajajo za kratkoročno bivanje raziskovalcem iz tretjih držav, ki potujejo znotraj Skupnosti z namenom izvajanja znanstvenih raziskav (UL L 289, 3.11.2005, str. 23);

                                          —

                                          Prvi stavek člena 1 in naslov III Uredbe (ES) št. 562/2006 Evropskega parlamenta in Sveta z dne 15. marca 2006 o Zakoniku Skupnosti o pravilih, ki urejajo gibanje oseb prek meja (Zakonik o schengenskih mejah) (UL L 105, 13.4.2006, str. 1);

                                          —

                                          Odločba Sveta 2006/440/ES z dne 1. junija 2006 o spremembi Priloge 12 Skupnih konzularnih navodil in Priloge 14a Skupnega priročnika glede taks, ki ustrezajo upravnim stroškom obravnave prošenj za vizume (UL L 175, 29.6.2006, str. 77), kolikor se nanaša na Skupna konzularna navodila;

                                          —

                                          Člena 4(b) in 9(c) Uredbe (ES) št. 1931/2006 Evropskega parlamenta in Sveta z dne 20. decembra 2006 o pravilih za obmejni promet na zunanjih kopenskih mejah držav članic in spremembi določb Schengenske konvencije (UL L 405, 30.12.2006, str. 1);

                                          —

                                          Odločba Sveta 2006/684/ES z dne 5. oktobra 2006 o spremembi seznama A iz Priloge 2 k Skupnim konzularnim navodilom o vizumski obveznosti za imetnike indonezijskih diplomatskih in službenih potnih listov (UL L 280, 12.10.2006, str. 29);

                                          —

                                          Sklep Sveta 2007/519/ES z dne 16. julija 2007 o spremembi dela 2 schengenskega posvetovalnega omrežja (tehnične specifikacije) (UL L 192, 24.7.2007, str. 26).

      PRILOGA II
      Seznam določb schengenskega pravnega reda v smislu člena 3(2) Akta o pristopu iz leta 2003, ki se začnejo v zadevnih državah članicah uporabljati za njihove odnose z Združenim kraljestvom Velika Britanija in Severna Irska

                  1.

                  Kar zadeva določbe Schengenske konvencije:
                  Člen 40 ter člena 42 in 43, kolikor se nanašata na člen 40.

                  2.

                  Druge določbe:

                              (a)

                              Naslednji sklepi Izvršnega odbora, ustanovljenega s Schengensko konvencijo:
                              Sklep Izvršnega odbora z dne 16. decembra 1998 o Priročniku o čezmejnem policijskem sodelovanju (SCH/Com-ex (98) 52).

                              (b)

                              Naslednji drugi instrumenti:
                              Sklep Sveta 2003/725/PNZ z dne 2. oktobra 2003 o spremembi določb člena 40(1) in (7) Konvencije o izvajanju Schengenskega sporazuma z dne 14. junija 1985 o postopni odpravi kontrol na skupnih mejah (UL L 260, 11.10.2003, str. 37).


title: Sklep Sveta 2012/344/SZVP z dne 23. marca 2012 o podpisu in sklenitvi Sporazuma med Evropsko unijo in Republiko Albanijo o vzpostavitvi okvira za sodelovanje Republike Albanije v operacijah Evropske unije za krizno upravljanje

text:
                  29.6.2012

                  SL

                  Uradni list Evropske unije

                  L 169/1

         SKLEP SVETA 2012/344/SZVP
         z dne 23. marca 2012
         o podpisu in sklenitvi Sporazuma med Evropsko unijo in Republiko Albanijo o vzpostavitvi okvira za sodelovanje Republike Albanije v operacijah Evropske unije za krizno upravljanje
         SVET EVROPSKE UNIJE JE –
         ob upoštevanju Pogodbe o Evropski uniji in zlasti njenega člena 37 ter Pogodbe o delovanju Evropske unije in zlasti njenega člena 218(5) in (6),
         ob upoštevanju predloga visokega predstavnika Unije za zunanje zadeve in varnostno politiko (v nadaljnjem besedilu: VP),
         ob upoštevanju naslednjega:

                     (1)

                     Pogoje glede sodelovanja tretjih držav v operacijah Evropske unije za krizno upravljanje bi bilo treba določiti v sporazumu o vzpostavitvi okvira za morebitno takšno prihodnje sodelovanje kot pa določiti pogoje posamično za vsako zadevno operacijo.

                     (2)

                     Potem ko je Svet 26. aprila 2010 sprejel sklep o odobritvi začetka pogajanj, je VP v pogajanjih dosegel sporazum med Evropsko unijo in Republiko Albanijo o vzpostavitvi okvira za sodelovanje Republike Albanije v operacijah Evropske unije za krizno upravljanje (v nadaljnjem besedilu: Sporazum).

                     (3)

                     Sporazum bi bilo treba odobriti –

               SPREJEL NASLEDNJI SKLEP:

            Člen 1
            Sporazum med Evropsko unijo in Republiko Albanijo o vzpostavitvi okvira za sodelovanje Republike Albanije v operacijah Evropske unije za krizno upravljanje (v nadaljnjem besedilu: Sporazum) se odbori v imenu Unije.
            Besedilo Sporazuma je priloženo k temu sklepu.

            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Unijo zavezujoč.

            Člen 3
            Predsednik Sveta v imenu Unije pošlje uradno obvestilo iz člena 16(1) Sporazuma.

            Člen 4
            Ta sklep začne veljati na dan sprejetja.

            V Bruslju, 23. marca 2012

                  Za Svet

                  Predsednica

               C. ASHTON


title: Sklep Sveta 2012/835/SZVP z dne 21. decembra 2012 o podaljšanju Sklepa 2010/96/SZVP o vojaški misiji Evropske unije, ki prispeva k usposabljanju somalskih varnostnih sil

text:
               28.12.2012

               SL

               Uradni list Evropske unije

               L 357/13

         SKLEP SVETA 2012/835/SZVP
   z dne 21. decembra 2012
   o podaljšanju Sklepa 2010/96/SZVP o vojaški misiji Evropske unije, ki prispeva k usposabljanju somalskih varnostnih sil
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 42(4) in 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 15. februarja 2010 sprejel Sklep 2010/96/SZVP (1).

               (2)

               Svet je 28. julija 2011 sprejel Sklep 2011/483/SZVP (2) o spremembi Sklepa 2010/96/SZVP in njegovem podaljšanju za obdobje enega leta.

               (3)

               Zaradi zamude pri sprejetju novega sklepa Sveta o spremembi in podaljšanju Sklepa 2010/96/SZVP je treba podaljšati veljavnost Sklepa 2010/96/SZVP, da se zagotovi prisotnost misije EU za usposabljanje EUTM Somalia v Ugandi od 1. januarja 2013.

               (4)

               V skladu s členom 5 Protokola o stališču Danske, priloženega Pogodbi o Evropski Uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska ne sodeluje pri izvajanju tega sklepa in zato ne sodeluje pri financiranju te misije.

               (5)

               Vojaško misijo EU bi bilo treba še podaljšati –

         SPREJEL NASLEDNJI SKLEP:
   Člen 1
   Sklep 2010/96/SZVP se spremeni:

               (1)

               člen 10 se nadomesti z naslednjim:
               "Člen 10
               Finančna ureditev
               1.   Skupni stroški vojaške misije EU se upravljajo v skladu s Sklepom Sveta 2011/871/SZVP z dne 19. decembra 2011 o določitvi mehanizma za upravljanje financiranja skupnih stroškov operacij Evropske unije, ki so vojaškega ali obrambnega pomena (ATHENA) (3) (v nadaljnjem besedilu: ATHENA).
               2.   Referenčni finančni znesek skupnih stroškov vojaške misije EU za obdobje do 9. avgusta 2011 je 4,8 milijona EUR. Delež referenčnega zneska iz člena 25(1) ATHENE je 60 %.
               3.   Referenčni finančni znesek skupnih stroškov vojaške misije EU za obdobje od 9. avgusta 2011 do 31. decembra 2012 je 4,8 milijona EUR. Delež tega referenčnega zneska iz člena 25(1) ATHENE je 30 %.
               4.   Referenčni finančni znesek skupnih stroškov vojaške misije EU za obdobje z začetkom 1. januarja 2013 je 0,05 milijonov EUR. Delež tega referenčnega zneska iz člena 25(1) ATHENE je 100 %.

               (2)

               v členu 12 se odstavek 2 nadomesti z naslednjim:
               "2.   Mandat vojaške misije EU se konča 31. januarja 2013.".

         Člen 2
   Ta sklep začne veljati na dan sprejetja.
   Uporablja se od 1. januarja 2013.

      V Bruslju, 21. decembra 2012

            Za Svet

            Predsednik

         A. D. MAVROYIANNIS

      (1)  UL L 44, 19.2.2010, str. 16.

      (2)  UL L 198, 30.7.2011, str. 37.

      (3)  UL L 343, 23.12.2011, str. 35.";


title: 2005/114/ES: Sklep Komisije z dne 7. februarja 2005 o nadaljevanju leta 2004 začetih skupnostnih primerjalnih poskusov in testiranja semena in razmnoževalnega materiala Gramineae, Medicago sativa L. in Beta v skladu z direktivama Sveta 66/401/EGS in 2002/54/ES v letu 2005

text:
               9.2.2005

               SL

               Uradni list Evropske unije

               L 36/8

      SKLEP KOMISIJE

   z dne 7. februarja 2005
   o nadaljevanju leta 2004 začetih skupnostnih primerjalnih poskusov in testiranja semena in razmnoževalnega materiala Gramineae, Medicago sativa L. in Beta v skladu z direktivama Sveta 66/401/EGS in 2002/54/ES v letu 2005
   (2005/114/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 66/401/EGS z dne 14. junija 1966 o trženju semen krmnih rastlin (1),
   ob upoštevanju Direktive Sveta 2002/54/ES z dne 13. junija 2002 o trženju semena pese (2),
   ob upoštevanju Odločbe Komisije 2004/11/ES z dne 18. decembra 2003 o določitvi postopkov Skupnosti za primerjalne poskuse in testiranje semena in razmnoževalnega materiala nekaterih sort poljščin in zelenjadnic ter trte v skladu z direktivami Sveta 66/401/EGS, 66/402/EGS, 68/193/EGS, 92/33/EGS, 2002/54/ES, 2002/55/ES, 2002/56/ES in 2002/57/ES za leti 2004 in 2005 (3) in zlasti člena 3 Odločbe,
   ob upoštevanju naslednjega:

               (1)

               Z Odločbo 2004/11/ES so določeni postopki za primerjalne poskuse in testiranje semena, ki se izvajajo v skladu z direktivama Sveta 66/401/EGS in 2002/54/ES za Gramineae, Medicago sativa L. in Beta v letih 2004 in 2005.

               (2)

               Testiranje in poskuse, izvajane leta 2004, je treba nadaljevati v letu 2005 –

         SKLENILA:
   Edini člen
   Skupnostni primerjalni poskusi in testiranje semena in razmnoževalnega materiala Gramineae, Medicago sativa L. in Beta, ki so se začeli leta 2004, se nadaljujejo v letu 2005 v skladu z Odločbo 2004/11/ES.

      V Bruslju, 7. februarja 2005

            Za Komisijo

         Markos KYPRIANOU

            Član Komisije

      (1)  UL 125, 11.7.1966, str. 2298/66. Direktiva, kakor je bila nazadnje spremenjena z Direktivo Komisije 2004/117/ES (UL L 14, 18.1.2005, str. 18).

      (2)  UL L 193, 20.7.2002, str. 12. Direktiva, kakor je bila spremenjena z Direktivo 2004/117/ES.

      (3)  UL L 3, 7.1.2004, str. 38.


title: Sklep Sveta z dne 7. maja 2002 o razglasitvi evropske prestolnice kulture 2005 (2002/C 124/03)

text:
Pomembno pravno obvestilo

|

32002D0525(01)

Uradni list C 124 , 25/05/2002 str. 0004 - 0004

		Sklep Svetaz dne 7. maja 2002o razglasitvi Evropske prestolnice kulture 2005(2002/C 124/03)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti,ob upoštevanju Sklepa št. 1419/1999/ES Evropskega parlamenta in Sveta z dne 25. maja 1999 o vzpostavitvi aktivnosti Skupnosti za prireditev "evropska prestolnica kulture" za leta 2005 do 2019 [1] ter zlasti člena 2(3) Sklepa,ob upoštevanju naslednjega:(1) Izbirna komisija je predložila svoje poročilo Evropskemu parlamentu, Svetu in Komisiji 28. septembra 2001.(2) Evropski parlament je posredoval Komisiji svoje mnenje o nominacijah 11. decembra 2001 –SKLENIL:Člen 1Mesto Cork se razglasi za Evropsko prestolnico kulture 2005.Člen 2Mesto Cork sprejme vse potrebne ukrepe, da zagotovi učinkovito izvajanje členov 1 in 5 Sklepa št. 1419/1999/ES.V Bruslju, 7. maja 2002Za SvetPredsednikR. De Rato y Figaredo[1] UL L 166, 1.7.1999, str. 1.--------------------------------------------------


title: Sklep Evropske centralne banke (EU) 2015/298 z dne 15. decembra 2014 o vmesni razdelitvi prihodka Evropske centralne banke (ECB/2014/57)

text:
               25.2.2015

               SL

               Uradni list Evropske unije

               L 53/24

         SKLEP EVROPSKE CENTRALNE BANKE (EU) 2015/298
   z dne 15. decembra 2014
   o vmesni razdelitvi prihodka Evropske centralne banke (ECB/2014/57)
   (prenovitev)
   SVET EVROPSKE CENTRALNE BANKE JE –
   ob upoštevanju Statuta Evropskega sistema centralnih bank in Evropske centralne banke ter zlasti člena 33 Statuta,
   ob upoštevanju naslednjega:

               (1)

               Sklep ECB/2010/24 (1) določa način, kako Evropska centralna banka (ECB) med nacionalne centralne banke razdeli: (a) svoj prihodek iz naslova eurokovancev v obtoku, ki nastane v vsakem poslovnem letu, in (b) svoj prihodek iz naslova vrednostnih papirjev, kupljenih po programu v zvezi s trgi vrednostnih papirjev (SMP), ki nastane v vsakem poslovnem letu.

               (2)

               Sklep ECB/2010/24 je treba spremeniti, da bi se upoštevala vmesna razdelitev prihodka ECB iz naslova nakupov kritih obveznic in listinjenih vrednostnih papirjev, izvedenih v skladu s Sklepom ECB/2014/40 (2) in Sklepom ECB/2014/45 (3). Zato je treba sklep zaradi jasnosti prenoviti.

               (3)

               Sklep ECB/2010/29 (4) določa razdelitev eurobankovcev v obtoku med nacionalne centralne banke sorazmerno z njihovimi vplačanimi deleži v kapitalu ECB. Po členu 4 Sklepa ECB/2010/29 in Prilogi k navedenemu sklepu je ECB dodeljeno 8 % skupne vrednosti eurobankovcev v obtoku. ECB ima za vrednost, enako vrednosti eurobankovcev, ki jih izda, terjatve znotraj Eurosistema do NCB sorazmerno z njihovimi deleži v ključu vpisanega kapitala.

               (4)

               Po členu 2(2) Sklepa ECB/2010/23 (5) se saldi znotraj Eurosistema iz naslova eurobankovcev v obtoku obrestujejo po referenčni obrestni meri. Po členu 2(3) Sklepa ECB/2010/23 se te obresti poravnajo s plačili prek sistema TARGET2.

               (5)

               Uvodna izjava 7 Sklepa ECB/2010/23 določa, da bi se prihodek, ki ga ECB ustvarja zaradi obrestovanja njenih terjatev znotraj Eurosistema do nacionalnih centralnih bank v zvezi z njenim deležem eurobankovcev v obtoku, načeloma moral razdeliti med nacionalne centralne banke v skladu s sklepi Sveta ECB, sorazmerno z njihovimi deleži v ključu vpisanega kapitala v istem poslovnem letu, v katerem nastane.

               (6)

               Na enak način bi se moral prihodek ECB iz naslova nakupa vrednostnih papirjev po SMP, tretjega programa nakupa kritih obveznic (v nadaljnjem besedilu: CBPP3) in programa nakupa listinjenih vrednostnih papirjev (ABSPP) načeloma razdeliti med nacionalne centralne banke sorazmerno z njihovimi deleži v ključu vpisanega kapitala v istem poslovnem letu, v katerem nastane.

               (7)

               Pri razdelitvi prihodka ECB iz naslova eurobankovcev v obtoku in prihodka ECB iz naslova vrednostnih papirjev, kupljenih po SMP, CBPP3 in ABSPP, bi morala ECB upoštevati oceno svojega finančnega rezultata za to leto, v kateri je ustrezno vključena potreba po razporeditvi sredstev v rezervacije za tveganje deviznega tečaja, obrestno in kreditno tveganje ter tveganje cene zlata ter razpoložljivost rezervacij, ki se lahko sprostijo za pokritje predvidenih odhodkov.

               (8)

               Pri ugotavljanju zneska čistega dobička ECB, ki se prenese v splošni rezervni sklad v skladu s členom 33.1 Statuta Evropskega sistema centralnih bank in Evropske centralne banke (v nadaljnjem besedilu: Statut ESCB), bi moral Svet ECB upoštevati, da je treba vsak del tega dobička, ki ustreza prihodku iz naslova eurobankovcev v obtoku in prihodku iz naslova vrednostnih papirjev, kupljenih po SMP, CBPP3 in ABSPP, v celoti razdeliti med nacionalne centralne banke –

         SPREJEL NASLEDNJI SKLEP:
   Člen 1
   Opredelitve pojmov
   V tem sklepu:

               (a)

               „NCB“ oziroma „nacionalna centralna banka“ pomeni nacionalno centralno banko države članice, katere valuta je euro;

               (b)

               „saldi znotraj Eurosistema iz naslova eurobankovcev v obtoku“ pomenijo terjatve in obveznosti, ki nastajajo med posamezno NCB in ECB ter med posamezno NCB in drugimi NCB zaradi uporabe člena 4 Sklepa ECB/2010/29;

               (c)

               „prihodek ECB iz naslova eurobankovcev v obtoku“ pomeni prihodek, ki ga ECB ustvarja zaradi obrestovanja njenih terjatev znotraj Eurosistema do nacionalnih centralnih bank v zvezi z njenim deležem eurobankovcev v obtoku zaradi uporabe člena 2 Sklepa ECB/2010/23;

               (d)

               „prihodek ECB iz naslova vrednostnih papirjev“ pomeni neto prihodek iz naslova nakupov ECB (i) vrednostnih papirjev po SMP v skladu s Sklepom ECB/2010/5 (6), (ii) kritih obveznic po CBPP3 v skladu s Sklepom ECB/2014/40 in (iii) listinjenih vrednostnih papirjev po ABSPP v skladu s Sklepom ECB/2014/45.

         Člen 2
   Vmesna razdelitev prihodka ECB iz naslova eurobankovcev v obtoku in prihodka ECB iz naslova vrednostnih papirjev
   1.   Prihodek ECB iz naslova eurobankovcev v obtoku in prihodek ECB iz naslova vrednostnih papirjev v celoti zapadeta v plačilo nacionalnim centralnim bankam v istem poslovnem letu, v katerem nastaneta, in se razdelita med NCB sorazmerno z njihovimi vplačanimi deleži v vpisanem kapitalu ECB.
   2.   Če Svet ECB ne odloči drugače, ECB med nacionalne centralne banke razdeli svoj prihodek iz naslova eurobankovcev v obtoku in svoj prihodek iz naslova vrednostnih papirjev, ki nastaneta v vsakem poslovnem letu, na zadnji delovni dan v januarju naslednjega leta.
   3.   Znesek prihodka ECB iz naslova eurobankovcev v obtoku se lahko v skladu s sklepom Sveta ECB na podlagi Statuta ESCB zmanjša glede na stroške, ki jih ima ECB v zvezi z izdajo in obdelavo eurobankovcev.
   Člen 3
   Odstopanje od člena 2
   Z odstopanjem od člena 2 Svet ECB pred koncem poslovnega leta odloči, ali se prihodek ECB iz navedenega člena v celoti ali delno zadrži v obsegu, ki je potreben za to, da znesek razdeljenega prihodka ne preseže čistega dobička ECB za tisto leto. Taka odločitev se sprejme, kadar Svet ECB na podlagi obrazložene ocene, ki jo pripravi Izvršilni odbor, pričakuje, da bo ECB imela skupno letno izgubo ali da bo ustvarila letni čisti dobiček, ki bo manjši od ocenjenega zneska njenega prihodka iz člena 2. Svet ECB lahko pred koncem poslovnega leta odloči, da se prihodek ECB iz navedenega člena v celoti ali delno prenese v rezervacije za tveganje deviznega tečaja, obrestno in kreditno tveganje ter tveganje cene zlata.
   Člen 4
   Začetek veljavnosti in razveljavitev
   1.   Ta sklep začne veljati 31. decembra 2014.
   2.   Sklep ECB/2010/14 se razveljavi z učinkom od 31. decembra 2014.
   3.   Sklicevanja na Sklep ECB/2010/24 se štejejo za sklicevanja na ta sklep.

      V Frankfurtu na Majni, 15. decembra 2014

            Predsednik ECB

         Mario DRAGHI

      (1)  Sklep ECB/2010/24 z dne 25. novembra 2010 o vmesni razdelitvi prihodka Evropske centralne banke iz naslova eurobankovcev v obtoku in iz naslova vrednostnih papirjev, kupljenih po programu v zvezi s trgi vrednostnih papirjev (UL L 6, 11.1.2011, str. 35).

      (2)  Sklep ECB/2014/40 z dne 15. oktobra 2014 o izvajanju tretjega programa nakupa kritih obveznic (UL L 335, 22.11.2014, str. 22).

      (3)  Sklep Evropske centralne banke (EU) 2015/5 z dne 19. novembra 2014 o izvajanju programa nakupa listinjenih vrednostnih papirjev (ECB/2014/45) (UL L 1, 6.1.2015, str. 4).

      (4)  Sklep ECB/2010/29 z dne 13. decembra 2010 o izdajanju eurokovancev (UL L 35, 9.2.2011, str. 26).

      (5)  Sklep ECB/2010/23 z dne 25. novembra 2010 o razporeditvi denarnih prihodkov nacionalnih centralnih bank držav članic, katerih valuta je euro (UL L 35, 9.2.2011, str. 17).

      (6)  Sklep ECB/2010/5 z dne 14. maja 2010 o vzpostavitvi programa v zvezi s trgi vrednostnih papirjev (UL L 124, 20.5.2010, str. 8).